**Tezat e masterit për diskutim publik të miratuara nga Departamenti i Mësimdhënies në STEAM**

**Me datë 06.05.2025**

|  |  |  |  |  |  |
| --- | --- | --- | --- | --- | --- |
| **Vendimet për DISKUTIM PUBLIK** | | | | | |
| # | **Kandidati** | **Specializimi** | **Tema e punimit** | **Komisioni** | |
| 1 | Florentina Hajra Xhafa | Master i Mësimdhënies lëndore/ Mësimdhënie në Teknologji me TIK | Trendet aktuale të përzgjedhjes së drejtimeve të nxënësve në shkollat e mesme të larta | Kryetar/e | Kastriot Buza |
| Mentor/e | Sylejman Berisha |
| Anëtar/e | Arlinda Beka |
| 2 | Donjeta Pajaziti | Master i Mësimdhënies lëndore me specializim në Biologji | Ndryshimet klimatike sipas perspektivës gjinore tek nxënësit e klasëve të 9-ta | Kryetar/e | Sylejman Berisha |
| Mentor/e | Zeqir Veselaj |
| Anëtar/e | Bahtie Gërbeshi |
| 3 | Bashkim Zymer Seferi | Master i Mësimdhënies lëndore/ Mësimdhënie në Teknologji me TIK | Niveli i përdorimit të platformës Genially nga mësimdhënësit dhe nxënësit në lëndën e Teknologjisë | Kryetar/e | Kyvete Shatri |
| Mentor/e | Sylejman Berisha |
| Anëtar/e | Vlora Sylaj |
| 4 | Mirlinda Morina Rama | Master i Mësimdhënies Lëndore: Mësimdhënia e Fizikës | Rëndësia e ushtrimeve numerike dhe eksperimentale në mësimdhënien e termodinamikës dhe nxehtësisë në shkollën e mesme të lartë | Kryetar/e | Florent Bunjaku |
| Mentor/e | Skënder Kabashi |
| Anëtar/e | Vjollca Ahmedi |
| 5 | Vjosa Morina | Master i Mësimdhënies lëndore me specializim në Matematikë | Efikasiteti i metodës bashkëpunuese në zgjidhjen e problemeve me fjalë tek nxënësit e klasës së tetë | Kryetar/e | Valbona Berisha |
| Mentor/e | Fahri Marevci |
| Anëtar/e | Ruzhdi Kuqi |

**Florentina Hajra Xhafa**

**Tema:** Trendet aktuale të përzgjedhjes së drejtimeve të nxënësve në shkollat e mesme të larta

Komisioni:

1. Prof. Asoc . Kastriot Buza, kryetar

2. Prof. Ass.Dr. Sylejman Berisha - Mentor

3. Prof. Asoc. Arlinda Beka, anetare

**ABSTRAKTI**

Projekti hulumtues “Trendet aktuale të përzgjedhjes së drejtimeve të nxënësve në shkollën e mesme të lartë” ka për qëllim të marrë informacione për trendet aktuale të përzgjedhjes së drejtimeve në shkollën e mesme të lartë si dhe arsyjen e përzgjedhjës së atyre drejtimeve.

Hulumtimi është realizuar me anë të metodologjisë kuantitative dhe kualitative, për të nxjerrë një pasqyrë sa më reale dhe gjithëpërfshirëse. Numri i nxënësve të cilët kanë marr pjesë në plotësimin e pyetësorit është rreth 150 nxënës të klasave të nënta nga shkollat “Eqrem Qabej” dhe “Musa Hoti”-Mitrovicë dhe intervista me prindër ku kanë marrë pjesë rreth 17 prindër.

*Pyetja e hulumtimit është: Cilat janë drejtimet aktuale për të cilat nxënësit interesohen dhe orientohen në shkolla të mesme?*

*Hipoteza e hulumtimit është: Përzgjedhja e drejtimeve adekuate në shkolla të mesme motivon dhe ngrit rezultatet e të nxënit.*

Për mbledhjen e të dhënave kemi përdorur pyetësorët që janë përpiluar për nxënësit i strukturuar, për grumbullimin e të dhënave sasiore dhe intervista gjysmë e strukuruar me prindër.

Analiza e të dhënave sasiore do të realizohet përmes programit SPSS.

Ku kemi ardhur në përfundim se hipoteza mbështetet nga të dhënat.

Rezultatet e studimit tregojnë se nxënësit kanë një qasje të ngjashme në zgjedhjen e drejtimeve, duke i konsideruar të dyja mundësi të vlefshme për arsimimin dhe zhvillimin e tyre,megjithëse nuk ka një dallim të madh në përzgjedhjen e drejtimeve mes gjimnazeve dhe shkollave profesionale, gjimnazet prijnë me një përqindje pak më të madhe. Gjimnazet janë shkollat që kërkohen më shumë nga nxënësit e shkollave fillore, krahasuar me shkollat profesionale, duke e konsideruar atë si një mundësi më të mirë për zhvillimin e ardhshëm akademik dhe karrierën. Nga ana tjetër, shkollat profesionale, edhe pse ofrojnë mundësi praktike për punësim, nuk janë po aq tërheqëse për nxënësit e rinj, të cilët duket se kërkojnë mundësi të mëtejshme për studime universitare.

**Fjalët kyçe**: Trende, nxënës, mësimdhënës, SHML, aktualitet.

**Donjeta Pajaziti**

**Tema:** Ndryshimet klimatike sipas perspektivës gjinore tek nxënësit e klasëve të 9-ta

**Komisioni:**

Prof. ass. dr. Sylejman Berisha- kryetar

Prof. asoc. Dr. Zeqir Veselaj- mentor

Prof. Asoc. dr. Bahtije Gërbeshi- anëtare

**Abstrakt**

Ndryshimet klimatike janë ndryshime afatgjata në klima lokale, rajonale dhe globale të Tokës dhe kanë një rëndësi të madhe për të ardhmen e planetit tonë. Të kuptuarit e shkaqeve, pasojave, dhe zgjidhjeve është një nga çelësat kryesorë për të kuptuar se sa shumë kujdesen nxënësit për çështjet e ndryshimeve klimatike. Edukimi dhe njohuria për ndryshimet klimatike janë thelbësore për të rinjtë, kuptimi bazë i koncepteve shkencore duhet të jetë i domosdoshëm te nxënësit e arsimit fillor, kjo sepse nxënësit duhet të kenë njohuri dhe të kuptojnë më shumë rreth historisë dhe arsyeve të ndryshimeve klimatike.

Ky hulumtim ka për qëllim të analizojë njohuritë e nxënësve mbi ndryshimet klimatike në një kontekst gjinor, duke u fokusuar në dallimet e mundshme midis gjinive në këtë aspekt. Metoda e përdorur në këtë studim është metoda sasiore, ndërsa grumbullimi i të dhënave është realizuar përmes një pyetësori të strukturuar, i cili përfshin pyetje të tipit të mbyllur lidhur me shkaqet, pasojat dhe konceptet mbi ndryshimet klimatike.

Hulumtimi është zhvilluar në shkollën fillore “Musa Zajmi” në Gjilan, me një mostër prej 120 nxënsish të klasave të 9-ta, nga të cilët 62 ishin të gjinisë mashkullore dhe 58 të gjinisë femërore. Ky hulumtim ka arritur në përfundim se nuk ekzistojnë dallime gjinore të rëndësishme në lidhje më njohuritë mbi ndryshimet klimatike. Të dyja grupet kanë shfaqur mangësi të dukshme dhe keqkuptime të shumta në kuptimin e kësaj çështjeje. Por nxënëset e gjinisë femërore kanë shfaqur një nivel pak më të lartë të njohurive në disa pytje të caktuara në krahasim me nxënësit e gjinisë mashkullore. Po ashtu interneti dhe rrjetet sociale u identifikuan si burimet kryesore të informacionit për nxënësit duke nënvizuar një distancim nga përdorimi i burimeve tradicionale në shkollë.

**Fjalët kyçe:** *Ndryshimet klimatike, edukimi, nxënës, gjini, njohuri.*

**Bashkim Zymer Seferi**

**Tema:** Niveli i përdorimit të platformës Genially nga mësimdhënësit dhe nxënësit në lëndën e Teknologjisë.”

**Komisioni:**

1. Prof. Asoc . Kyvete Shatri, kryetar 2. Prof. Ass.Dr. Sylejman Berisha - Mentor

3. Prof. Ass. Vlora Sylaj, anetare

**ABSTRAKTI**

Studimi në fjalë synon të analizojë nivelin e përdorimit të teknologjisë, përkatësisht nivelin e përdorimit të platformës elektronike Genially tek mësimdhënësit dhe tek nxënësit në nivelin e mesëm të ulët në lëndën e teknologjisë.

Gjatë hulumtimit tim kam përdorur metodën e kombinuar të mbledhjes së të dhënave, metodën cilësore dhe sasiore, me anë të intervistave dhe pyetësorëve për të na dhënë një rezultat sa më të qartë dhe më të saktë se sa është niveli i përdorimit të teknologjisë, më saktësisht niveli i përdorimit të platformës elektronike Genially tek mësimdhënësit dhe tek nxënësit në lëndën e teknologjisë brenda në klasë gjatë procesit mësimor.

Në pjesën e hulumtimit tim kam përdorur një platformë elektronike që shërben në procesin e mësimdhënies dhe mësimnxënies. Pra, sa është niveli i përdorimit të platformës elektronike Genially tek mësimdhënësit dhe tek nxënësit gjatë procesit mësimor në lëndën e teknologjisë? Platforma Genially do t'ju shërbejë si çdo platformë tjetër në procesin mësimor në përvetësimin e të nxënit tek nxënësit dhe në arritjen e rezultateve sa më të mira nga nxënësit. Nga ana tjetër, mësimdhënësve do t'u ndihmojë përdorimi i kësaj platforme në procesin e mësimdhënies në mënyrë kualitative, në mënyrë që të arrihen rezultate sa më të mira gjatë procesit mësimor në lëndën e teknologjisë.

**Fjalët kyçe:** mësimdhënësit, nxënësit, përdorimi, platforma Genially, teknologjia.

**Mirlinda Morina Rama**

**Tema**: Rëndësia e ushtrimeve numerike dhe eksperimentale në mësimdhënien e

termodinamikës dhe nxehtësisë në shkollën e mesme të lartë

**Komisioni**:

Prof. Asc. Dr. Florent Bunjaku ...................................... (Kryetar)

Prof. Dr. Skender Kabashi ...................................... (Mentor)

Prof. Asc. Dr. Vjollca Ahmedi ...................................... (Anëtare)

ABSTRAKTI

Qëllimi i këtij hulumtimi është të analizojë rëndësinë e ushtrimeve numerike dhe eksperimentale

në mësimdhënien e termodinamikës dhe nxehtësisë në shkollën e mesme të lartë &quot;Xhevdet Doda&quot;

në komunën e Prishtinës. Struktura e punimit është përbër nga këta kapituj: hyrja, shqyrtimi i

literaturës, definimi i problemit, qëllimi i hulumtimit, pyetja dhe hipoteza e hulumtimit,

metodologjia e hulumtimit, mostra dhe popullata, afati kohor i realizimit të hulumtimit dhe

referencat bibliografike.

Hulumtimi synon të sjellë informacione të shumta lidhur me nivelin e përdorimit të ushtrimeve

numerike dhe eksperimentale në mësimdhënien e termodinamikës dhe nxehtësisë. Pjesëmarrës

në këtë hulumtim janë nxënësit e klasës së dhjetë të shkollës së mesme të lartë “Xhevdet Doda”

në komunën e Prishtinës.

Ky hulumtim është tipit kuazi-eksperimental dhe për realizimin e tij është përdorur metoda

kuantitative (sasiore), ku përpunimi i të dhënave bazohet në të dhëna numerike të cilat zakonisht

janë paraqitur në formë statistikore. Kjo mundësojë matjen e niveleve të variablave sasiore.

Gjithashtu, është përdorur edhe qasja cilësore përmes intervistave gjysmë të strukturuara, ku janë

merrë mendimet e mësimdhënësve të fizikës, për të ndihmuar në thellimin e kuptimit të çështjeve

që mund të lindin nga të dhënat sasiore.

Për të realizuar hulumtimin është shfrytëzur metodologji e kombinuar (sasiore dhe cilësore). Në

hulumtim marrin pjesë gjithsej 61 respondentë: 56 prej tyre janë nxënës të klasave të dhjeta të

shkollës &quot;Xhevdet Doda&quot;, ndërsa pesë të tjerët janë mësimdhënës të lëndës së fizikës në të njëjtën shkollë.

Nga rezultatet e këtij hulumtimi del se përdorimi i ushtrimeve numerike dhe eksperimentale

ka ndikim thelbësor në përmirësimin e të kuptuarit teorik dhe zhvillimin e aftësive

praktike të nxënësve në mësimdhënien e termodinamikës dhe nxehtësisë. Kjo tregon se

përfshirja e metodave aktive dhe të orientuara drejt zbatimit praktik e bën procesin mësimor më

efektiv dhe më të kuptueshëm për nxënësit.

**Fjalët kyçe**: termodinamikë, mësimdhënie, ushtrime numerike, ushtrime eksperimentale.

**Kandidatja**: Vjosa Morina

**Tema**: *Efikasiteti i metodës bashkëpunuese në zgjidhjen e problemeve me fjalë tek nxënësit e klasës së tetë*

**Komisioni:**

1. Prof.asoc.dr. Valbona Berisha - kryetare
2. Prof.asoc.dr. Ruzhdi Kuqi - anëtar
3. Prof.asst.dr. Fahri Marevci - mentor

**ABSTRAKTI**

Ky hulumtim shqyrton ndikimin e metodës bashkëpunuese në përmirësimin e aftësive të nxënësve për zgjidhjen e problemeve me fjalë, duke u fokusuar në klasat e VIII në dy shkolla të Podujevës: SHMU “Pavarësia” dhe SHMU “Drita”. Në këtë studim morën pjesë 45 nxënës, dhe për realizimin e tij u përdor një qasje kuazi-eksperimentale. Për mbledhjen e të dhënave u aplikuan para-testi dhe pas-testi, ndërsa detyrat ishin të bazuara në kontekstin e jetës së përditshme, për të siguruar lidhjen midis mësimit dhe situatave praktike.

Hulumtimi synoi të përgjigjej në pyetjen kryesore: si ndikon përdorimi i metodës bashkëpunuese në zgjidhjen e problemeve me fjalë në përmirësimin e rezultateve të të nxënit? Të dhënat e mbledhura treguan një dallim të rëndësishëm midis klasës eksperimentale, ku u përdor metoda bashkëpunuese, dhe klasës kontroll, ku u aplikua metoda tradicionale.

Rezultatet evidentuan se puna në grupe jo vetëm që ndihmoi nxënësit të kuptonin më mirë problemet me fjalë, por gjithashtu i inkurajoi ata të ndanin ide dhe të zhvillonin aftësi të mendimit kritik. Reflektimet e nxënësve konfirmuan që metoda bashkëpunuese krijoi një mjedis të favorshëm për të nxënë në mënyrë më të angazhuar dhe bashkëvepruese.

Ky hulumtim përforcon rëndësinë e integrimit të metodave bashkëpunuese në procesin mësimor për të rritur efektivitetin e të mësuarit dhe për të zhvilluar aftësi të qëndrueshme për zgjidhjen e problemeve në mënyrë analitike dhe kreative.

**Fjalët kyqe:** Hulumtimi në veprim, metoda bashkëpunuese, të kuptuarit, zgjidhja e problemeve me fjalë.